Viļakas katoļu baznīca
Viļakas Vissvētās Jēzus Sirds Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Balvu novada, Viļakas pilsētā. Dievnams ir Ziemeļlatgales katoļu centrs un valsts nozīmes arhitektūras piemineklis. Pie baznīcas 2005. gadā atklāja piemiņas vietu šeit apglabātajiem Stompaku kaujā kritušajiem nacionālajiem partizāniem.